Besøget i Michalis hus, Villa Veghera, var vores første oplevelse med Airbnb, og det bliver absolut ikke den sidste.

Vi har haft den mest fantastiske oplevelse, og Michalis har været den bedste vært vi kan forestille os. Lige fra bestilling, til ankomst, til selve opholdet, var han kun 5 minutter væk på telefonen.

Husets placering er ca. en kilometer fra centrum af Kissamos. Det er et meget stille område, tilbagetrukket fra byen, med den mest vidunderlige udsigt ud over byen og havet.

Huset er udstyret med alt hvad man kan forestille sig. Udeområderne er fantastiske, og poolen har en størrelse så man nemt kan svømme et par baner.

Hele huset er forsynet med trådløst internet, så der er ingen problemer med streaming af musik etc.

Michalis står altid til rådighed med tips til steder at besøge, og ikke mindst anbefalinger på gode autentiske restauranter, både i nærheden af Kissamos og i Chania.

Alt i alt et helt fantastisk ophold i et vidunderligt hus.